 Isi ọchịchị ụwe ojii ala anyị ekwela ndị Anambra nkwà ezi nchekwa na gburugburu niile nke steeti ahụ tupuu, mgbe a na-eme, nakwa mgbe e mèchara mmemme ekeresimeesi a.  Nke a bụ nke e kwupụtara site nọnụ osote onyeisi ndị uwee ojii nala Nigeria, bụ DIG Celestine Okoye nokwu ya mgbe ọ gara kpọtụrụ aka na-achị steeti ahụ, bụ Gọvanọ Willie Obianọ nebe obibi ya dị nAmawbịa.DIG Okoye, bụ nwa afọ steeti Anambra, ma bụrụkwa onye na-ahụ maka usoro nzikọrịta ozi ọgbara ọhụụ, bụ ICT nisi ụlọ ọrụ uwe ojii, kèlèrè Gọvanọ Willie Obianọ maka ọtụtụ ihe dị iche iche dara ụdà o mepụtagòrò nịkwàlite ọnọdụ nchekwa na ndị ọrụ nchekwa nime steeti ahụ.Dịka ọ na-akọwapụta na ya kpebìrì ka o buru ụzọ bịa kpọtụrụ Gọvanọ steeti nke ya tupu ọ gabazie steeti ndị ọzọ; DIG Okoye mere ka a mara na ya na Gọvanọ Obiano enweela ezigbo mkparịta ụka banyere ọnọdụ nchekwa steeti ahụ, ma kwezie nkwà na e nwere ihe ga-esi nụlọ ọrụ ya wee bàta nime steeti ahụ noge adịghị anya.Na nzaghachi, Gọvanọ Obianọ, onye nabàtàrà ya bụ nwa amadi nụzọ pụrụ iche, kèlèrè ya maka ịbịa kpọtụrụ ya, maka na a na-esi nụlọ mara mma wee pụba ama.O kwere nkwà na ọchịchị ya ga-aga nihu ibu agha megide ndị omekoome, mpụ na arụrụala na steeti ahụ wee ruo mgbe a nụdobere akụkọ ha na kpamkpam.O kwuru na ọchịchị ya nwere ezi mmasị nihe ọbụla metụtara ọnọdụ nchekwa, bụzị nke mere o ji etinyekarị anya na ngalaba ahụ, nihi ọtụtụ uru dị iche nke ahụ na-eweta, ma nyekwazie òwùwè anya na ha ga-aga nihu ijikọ aka ọnụ iji wee nọgidesie ike niwetara ụmụafọ steeti ahụ ezi ọnọdụ nchekwa tọọrọ àtọ.Ọ kpọkuzịkwara ndị Anambra bi nebe dị iche iche ka ha bàtaruo ụlọ nke ukwuu noge mmemme ekeresimesi a na-atụghị egwu maka ndị omekoome, nihi na o nweghị na-eme.Na ntụnye nke ya, onyeisi ndị uwe ojii na steeti Anambra, bụ Maazị John Abang tòrò Gọvanọ Obianọ maka ezi ọrụ ya na nkwàdo ya nịkwalite ezi ọnọdụ nchekwa na steeti ahụ.O kelekwara ya maka ibunye ndị ọrụ nchekwa na steeti ahụ kpọcha kpọcha akụrụngwa ọhụụ, bụ ụdị o nwebeghị steeti ọbụla na mba Africa niile tinyegoro ya nọrụ, ma kwe nkwa na ha ga-aga nihu nibu agha megide mpụ na arụrụ ala na steeti ahụ. 